lv lv lv hbs_lat lv lv hbs_lat hu lv lv lv lv lv lv lv lv en lv lv de lv lv lv lv de lv lv lv lv lv lv lv lv lv lv lv lv de lv lv lv lv de lv lv lv lv fi lv lv lv lv lv lv lv lv lv lv lt lv lv lv lv lv lt lv lv lv lv lt lv en lv lv lv lv lt lv lv lv lv sl lv lv lv lv sl lv lv en lv lv lv sl lv lv lv lv sl fi lv lv lv lv lv lv lv sl lv lv lv lv sl lv lv lv lv lv lv lv lv lv lv lv lv lv sl lv lv lv lv lv lv de lv de lv de lv de lv de lv fi lv lv lv lv hbs_lat lv lv hbs_lat hu lv lv lv lv en lv hbs_lat
Raksti un videoblogi par ēšanas traucējumiem
Šodien perfekcionisms tiek veicināts ļoti daudzās mūsu dzīves sfērās, taču tas cilvēkam var izraisīt apmātību, kas tiek koncentrēta uz savu svaru, diētu, pārtiku, ķermeņa izskatu, fiziskiem vingrinājumiem un savu ideālo tēlu.  Cilvēks ar anoreksiju nekādi nespēj kļūt pietiekami tievs, bet persona ar ortoreksiju kļūst apsēsta, nemitīgi meklējot perfektāko un veselīgāko ēdienu. Žurnālu lappusēs mēs redzam skaistus modeļus, bet to attēli visbiežāk ir nevis īsti, bet gan apstrādāti ar datorgrafikas programmu. Personai ar ēšanas traucējumiem par galveno dzīves pārvaldnieku kļūst skaitlis uz svaru skalas, tas cilvēkam diktē garastāvokli, ēšanas kārtību un dienas aktivitātes.
Viena no ēšanas traucējumu ārstniecības celmlauzēm, psihiatre Hilde Bruha savulaik norādīja, ka cilvēki ar ēšanas traucējumiem demonstrē “superpilnību”. Cilvēks pievēršas diētai un domā, ka kļūs laimīgs, kad zaudēs svaru. Lielākā daļa pacientu atklāj, ka viņi vienalga nav apmierināti, kad sasniedz savu mērķi un sāk izmēģināt vienu diētu pēc otras. 35% diētu praktizētāju ēšanas procesā iesākas amerikāņu kalniņi, kas noved pie nekārtīgas pārtikas uzņemšanas. Nonākot līdz galējībai, diētu ievērotājiem attīstās anoreksija, bulīmija, kompulsīvā pārēšanās, viņi zaudē saikni ar apetīti un savu Es.
Bērns, kuram ir ēšanas traucējumi, plāno atgriezties skolā. Tas, nenoliedzami,  ir liels izaicinājums. Komunikācija ar klases biedriem un skolotājiem, neregulāras ēdienreizes, agrie rīti, mācību slodze var radīt problēmas arī veseliem bērniem un pusaudžiem. Patiesībā mūsdienu bērniem, pusaudžiem, jauniešiem ikdiena ir ievērojami saspringtāka nekā jebkad agrāk. Šo spriedzi var saistīt ar vairākiem faktoriem: sociālie mediji, viedtālruņi, mācību darbs skolā, nedroši pilsētu rajoni, spriedze sabiedrībā, nepieciešamība pēc perfekcionisma un dažādas citas sociālās pārmaiņas. Šīs izmaiņas var izraisīt depresiju un trauksmi, kas var palielināt ēšanas traucējumu attīstības iespējamību.
26. aug. 2022, Nav komentāru
Šeit apkopoti BKUS speciālistu padomi vecākiem, kuru bērni slimo ar anoreksiju.
Nav tā, ka Jūsu bērns nevēlas ēst – viņš nevar ēst. Ne bez jūsu palīdzības.
Ēšanas traucējumi izraisa Jūsu bērnā trauksmi. Ierobežojot ēdienu Jūsu bērns cenšas šo trauksmi mazināt.
Jūsu bērna uzvedības izpausmes (dusmas, kliegšana, histērijas u.c.) ir rezultāts tam, ka viņš izjūt bailes (ķermenis ir gatavs cīnīties, bēgt vai arī sastingst). Jūsu nosodījums, dusmas vai satraukums šo stāvokli pastiprina, bet jūsu labestība un spēja kontrolēt situāciju palīdz viņiem pārvarēt šo baiļu stāvokli
Loģika un pārliecināšana reti kad darbojas sarunās ar bērniem un jauniešiem, kuriem ir ēšanas traucējumi. Labākais veids, kā mazināt jūsu bērna ciešanas (kuras ir ļoti reālas priekš viņa) ir labestība.
VAI VAR IZĀRSTĒTIES NO ANOREKSIJAS SAVIEM SPĒKIEM?
Anoreksija ir viena no nāvējošākajām mentālajām saslimšanām, tā var izpostīt gan cilvēka fizisko, gan garīgo veselību. Ir ļoti svarīgi atrast ārstēšanās iespēju.
Saslimušais var justies neērti par to, ka viņam ir nepieciešama palīdzība vai neprast atrast ārstēšanās iespējas. Tas varētu likt domāt, ka ir iespējams atlabt bez ārstēšanās.
KĀDI IR NEĀRSTĒTU ĒŠANAS TRAUCĒJUMU RISKI?
Ēšanas traucējumi, piemēram, anoreksija, bulīmija vai ierobežojoši pārtikas uzņemšanas traucējumi ir vairāk nekā trauksmainas attiecības ar pārtiku, tā ir nopietna garīga saslimšana, kuru nedrīkst atstāt bez ievērības. Kā liecina pētījumi, mirstība cilvēkiem ar ēšanas traucējumiem var sasniegt pat 20%. Tāpēc - ja jums vai jums tuvam cilvēkam ir diagnosticēti ēšanas traucējumi - nepieciešams meklēt kvalitatīvu palīdzību.
Sabiedrībā reizēm valda maldīgs priekšstats, ka cilvēks ar ēšanas traucējumiem pats izvēlas ciest, lai gan patiesībā tā nav. Ēšanas traucējumi nav dzīvesveida izvēle, bet gan nopietns medicīnisks stāvoklis, kas apdraud cilvēka dzīvību. Katrs ēšanas traucējumu veids ir saistīts ar dažādiem riskiem, un šajā rakstā noskaidrosim, kāpēc katram ēšanas traucējumu veidam ir nepieciešama ārstēšana un kas var notikt, ja traucējumi netiek novērsti.
INSTAGRAM IESŪDZĒTS TIESĀ PAR ĒŠANAS TRAUCĒJUMU IZRAISĪŠANU PUSAUDŽIEM
Instragam atkal nonācis tiesas priekšā – divās jaunās tiesas lietās tiek apgalvots, ka sociālo mediju lietotne pusaudžiem ir izraiījusi ēšanas traucējumus un citas garīgās veselības problēmas.
Pirmdien Instagram īpašniekam Meta tika iesniegtas divas jaunas prasības, apsūdzot to ēšanas traucējumu un citu garīgās veselības problēmu pastiprināšanā pusaudžiem. Šīs lietas ir jaunākās tiesas prāvu virknē, kas saista sociālos medijus ar bērnu garīgās veselības problēmām.
ĒŠANAS TRAUCĒJUMI UN SPORTS
Latvijā šobrīd nav publicēts vēl neviens pētījums par ēšanas traucējumu izplatību sportistu vidū. Lielbritānijā apkopotie dati liecina, ka ēšanas traucējumu izplatība sportistu vidū ir ļoti augsta un satraucoša.
Pētījumi liecina, ka sportistiem ir lielāka ēšanas traucējumu izplatība salīdzinājumā ar vispārējo populāciju. Apvienotajā Karalistē aptuveni 1,25 miljoniem cilvēku ir ēšanas traucējumi – izplatība ir aptuveni 1,8%. Kā atklāja šis pētījums, saslimšanas izplatība elites sportistu vidū ir daudz augstāka  - kopējā izplatība ir 13,5%. Ēšanas traucējumi biežāk sastopami sportistēm – 20,1%, vīriešiem šis rādītājs ir mazāks - 7,7%. Bet ēšanas traucējumu izplatība vīriešiem sportistiem ir aptuveni 16 reizes lielāka nekā vīriešiem, kas nav sportisti.
Ēšanas traucējumi bieži ir konstatēti izturības sporta veidos, piemēram, garo distanču skriešanā. Apvienotajā Karalistē veiktā distanču skrējēju pētījumā atklājās, ka no 184 sportistēm 16% bija ēšanas traucējumi. No tiem 3,8% bija anorexia nervosa , 1,1% bija bulimia nervosa un 10% bija cita veida ēšanas traucējumi.
KĀ ATBALSTĪT CILVĒKU, KAS SLIMO AR ĒŠANAS TRAUCĒJUMIEM, SVĒTKU LAIKĀ
Cilvēkiem, kas slimo ar ēšanas traucējumiem anoreksiju, bulīmiju vai kompulsīvo pārēšanos, svētku laiks var būt ļoti izaicinošs. Sabiedrībā, kas ļoti fokusējas uz ēdienu svētkos, šiem cilvēkiem var būt patiesi ļoti grūti.
Kā palīdzēt šiem cilvēkiem?
Nerunājiet par svaru, ēdienu vai diētām. Pēc bagātīgas maltītes ir viegli nejauši vai tīši izteikt dažādus komentārus par to, cik esat labi paēdis, ka tagad vajadzēs diētu vai papildus treniņus, lai nepieļautu svara pieaugumu. Cilvēkiem, kas slimo ar ēšanas traucējumiem, šādi komentāri vai piezīmes var radīt lielu trauksmi un stresu.
BULĪMIJA UN "PERFEKTA" ĶERMEŅA TĒLS
Bulīmijas bēdīgi slavenais bezgalīgais cikls – liela daudzuma ēdiena apēšana un tai sekojoša atbrīvošanās no apēstā ir uzvedības simptoms, ne cēlonis. Pēc valdošajiem stereotipiem ar bulīmiju slimo tikai sievietes, bet tā nav taisnība. Ar bulīmiju slimo arī vīrieši, īpatsvars ir aptuveni 25 % no saslimušo skaita. Vēl viens stereotips ir uzskats, ka bulīmija vispirms ir stāsts par pārtiku.
Vecāki un ģimene, vienaudži skolā, darba biedri, sabiedrība, plašsaziņas līdzekļi visos iespējamos veidos sūta apzinātus un neapzinātus signālus par to, kādam jābūt cilvēka svaram un izskatam. Bieži vien pirmais teikums, ko satiekoties dzird cilvēks, ir “tu esi tievāks palicis” vai, tieši otrādi, “re, kāds tu resns”. Tie ir stereotipi, pēc kuriem cilvēka ķermenim jāatbilst idealizētai formai un izskatam.
ANGLIJĀ SATRAUKUMS PAR ANOREKSIJAS EPIDĒMIJU
Kā vēsta bbc.com, pēdējos piecos gados Anglijas slimnīcās fiksētais ēšanas traucējumu skaits pieaudzis par 84%. Psihiatri sit trauksmes zvanu, jo pārāk daudz jaunu cilvēku miruši no ēšanas traucējumiem, kaut viņu dzīvības bija iespējams glābt ar savlaicīgu ārstēšanu.
Raksts tulkots no https://www.bbc.com/news/health-61480898
Apvienotajā Karalistē visiem veselības aprūpes speciālistiem izdoti jauni norādījumi, kā pamanīt riskam pakļauto personu pazīmes un kā vislabāk viņiem palīdzēt. Tiek vēstīts, ka pēdējā laikā Lielbritānijas veselības aprūpes speciālisti - neatkarīgi no tā, kur viņi strādā, - arvien biežāk nonāk saskarsmē ar pacientiem, kuriem ir smagi ēšanas traucējumi. Covid pandēmija ir vēl vairāk pasliktinājusi jau tā pieaugošo jauniešu ēšanas traucējumu problēmu, mājsēdei bijusi postoša ietekme uz visneaizsargātākajiem iedzīvotājiem.
MĪTI PAR ĒŠANAS TRAUCĒJUMIEM
Ēšanas traucējumi bieži ir nesaprasti, pārprasti, un to bīstamība tiek vērtēta pārāk zemu. Izpratnes trūkums un stigma, kas saistīta ar mentālo veselību ietekmē sabiedrības reakciju uz ēšanas traucējumiem.
Ir svarīgi, lai ikviens saprastu faktus par garīgo veselību un ēšanas traucējumu rašanos, simptomiem, atveseļošanās iespējām. Tas rada ne tikai apzinātāku un pieņemošāku sabiedrību, bet arī uzlabo profilaksi, agrīnu atpazīšanu un palīdzības meklēšanu.
ĒŠANAS TRAUCĒJUMI - ATPAZĪŠANA UN ĀRSTĒŠANAS IESPĒJAS
2022. gada 13. aprīļa Rīgas psihiatrijas un narkoloģijas centrs Dr. L. Lapiņas vebināra
"Ēšanas traucējumi - atpazīšana un ārstēšanas iespējas" ieraksts.
Vebināra ieraksts Zoom platformā.
NEVESELĪGA PĀRTIKA, PĀRĒŠANĀS TENDENCE: ĒŠANAS TRAUCĒJUMI SKAR ARVIEN MAZĀKUS BĒRNUS
Neveselīga pārtika, pārēšanās tendence: ēšanas traucējumi skar arvien mazākus bērnus
/Ilze Zvaigzne, Mairita Znotiņa/
"Par sevi pārliecināts un laimīgs bērns, kurš brīžiem arī nav tik laimīgs, jo dzīve ir dzīve arī bērna vecumā, ar ēšanas traucējumiem diez vai saslims," atzīst Bērnu klīniskās universitātes slimnīcas psihiatre, psihoterapeite Ilze Mežraupe.
MEITENES BEIDZIET SEVI MOCĪT! ATKLĀTI PAR NĀVĒJOŠO DIĒTU – ANOREKSIJU
Jaunas meitenes joprojām cieš no ēšanas traucējumiem un joprojām no anoreksijas mirst. Ko mēs varam darīt, lai pasargātu savas meitas no šīs slimības? Ko darīt, ja slimība jau piemeklējusi? Konsultē Ilze Mežraupe, psihoterapeite.
Arvien biežāk ar anoreksiju slimo meitenes 8–9 gadu vecumā. ”Savā praksē esmu novērojusi, ka mūsdienās jau šajā vecumā meitenītēm ir ļoti daudz pārdomu par to, kā viņas izskatās, vai ir pietiekami skaistas, un ir reizes, kad arī viņas sāk ierobežot uzturu, lai būtu tievākas,” stāsta psihoterapeite Ilze Mežraupe. Tomēr joprojām daudz biežāk ar anoreksiju slimo meitenes vecumā no 13 līdz 17 gadiem. Atgādinājumam: anoreksija ir viens no ēšanas traucējumiem, kas saistīts ar nekritisku un neveselīgu vājēšanu, ko panāk ar ierobežotu uzturu. Ar anoreksiju slimo pārsvarā jaunas meitenes, daudz retāk tā ir novērojama zēniem.
JAUNUMI ANOREKSIJAS ĀRSTĒŠANĀ. ANOREXIA NERVOSA PACIENTA REZISTENCE UN MEDICĪNISKAIS RISKS
Ķevere L., Sestule (Mežraupe) I. | Marts 2015,
Anorexia nervosa (AN) ir slimība, kas raksturīga jaunām meitenēm, jo 90% pacientu ir pusaudzes. Slimību un tās sākumu noteikt grūti, jo svara zudums ir ļoti pakāpenisks, taču tas nenozīmē, ka anoreksija nav bīstama vai ka tā pāries pati no sevis bez ārstēšanas.
Patiesībā Anorexia nervosa ir ļoti bīstama slimība, jo var notikt neatgriezeniskas izmaiņas organismā, visai bieži iestājas arī exitus letalis.
Par ēšanas traucējumiem (ĒT), galvenokārt anoreksiju un bulīmiju, un nespecifiskiem ēšanas traucējumiem arvien vairāk runā kā par nopietnu problēmu un pēta gan ārstēšanas iespējas, gan slimības ietekmi uz pacientu dzīvi. Kopumā tiek uzsvērta nepieciešamība ārstēšanai pievērsties sistematizēti: ievērojot vadlīnijas, izvērtējot pacienta stāvokli, lemjot par taktiku. Darbojas specializēti centri ēšanas traucējumu ārstēšanai, jāakcentē daudzdisciplīnu pieeja un ģimenes iesaistīšana. ĒT ārstēšanā Latvijā joprojām nav sistematizētas pieejas. Pamatspeciālisti/iestādes AN ārstēšanā ir psihiatri un psihiatriskās slimnīcas, bet ārpus stacionāra pacienti labākajā gadījumā "izklīst" starp dažādiem privāti praktizējošiem speciālistiem (dietologiem, psihoterapeitiem, psihologiem, ginekologiem, endokrinologiem), bet sliktākajā - vispār neārstējas un atgriežas stacionārā kārtējā paasinājuma laikā. Nav terapijas nepārtrauktības principa - pēc izrakstīšanās no stacionāra ārstēšanās ir labprātīga, neviens neseko, kā mainās pacientu stāvoklis, bet tas ir svarīgi, jo anoreksijai ir nopietna letalitāte - pat 13% no visām pacientēm.
ANOREKSIJA - LĒNĀ MIRŠANA? 4 BŪTISKAS ATBILDES!
Raksts veidots TVNET sadarbībā ar Dr. Ilzi Mežraupi, sastopams arhīvā.
Vecāki, skolotāji, treneri – ieskatieties uzmanīgāk savās meitās un audzēknēs! Vai aiz slaidajiem, perfektajiem augumiem, izcilajiem sasniegumiem sportā, dejās, labajām sekmēm mācībās neslēpjas anoreksijas ēna? Vai daudzsološās, talantīgās jaunietes tēls, sasniegumi netiek pirkti par pārāk dārgu cenu – apdraudot jaunietes veselību un topošās sievietes nākotni?
30 GADUS VECĀ HELĒNA: "BADOŠANĀS DĒĻ IZSKATOS PĒC VECAS, SLIMAS SIEVIETES"
Objektīvi jaunās Helēnas veselības stāvoklis ir kā 70 gadus vecam cilvēkam – tādu postu sievietei nodarījuši ēšanas traucējumi, kas viņu pavada jau kopš desmit gadu vecuma. Arī tagad Helēna nesver vairāk kā 38 kilogramus. Viņa ir anorektiķe.
Helēna Gilespija dzīvo Skotijā. Lai gan pēc vecuma viņa ir nobriedusi sieviete, anoreksijas dēļ viņa tā arī nekad nav spējusi uzsākt pati savu neatkarīgu dzīvi. Helēna turpina dzīvot kopā ar vecākiem un viņai praktiski nav nekādas privātās dzīves. Nekad Helēnai nav bijis mīļotais puisis, nekad viņa nav pat skūpstījusies.
ĒŠANAS TRAUCĒJUMI (DOCTUS, KRATOVSKA A.)
30. mai. 2022, Nav komentāru
Ēšanas traucējumi tiek definēti kā pārmērīgas uzmanības pievēršana sava ķermeņa svaram un formai, ko pavada neadekvāta, neregulāra vai haotiska barības uzņemšana. Nereti pacientiem ar ēšanas traucējumiem papildus ir kāda cita veida atkarība: smēķēšana, alkohola, narkotisko vielu lietošana. Vēlamies vērst uzmanību faktam, ka no visām psihiatriskajām patoloģijām ēšanas traucējumu gadījumā ir visaugstākā mirstība. Pēc ASV datiem pārēšanās, veicinot aptaukošanos, fizisku pasivitāti, dislipidēmiju un audzēju attīstību, katru gadu kļūst par iemeslu vismaz 300 000 cilvēku nāvei.
PIERĪTIES, IZVEMTIES UN AIZMIRSTIES
30. mai. 2022, Nav komentāru
Signe jau astoņus gadus mēģina atbrīvoties no bulīmijas, bet ir spiesta atzīt - neiedomājami grūti Signei* ir 25 gadi, lai gan satiekot drīzāk šķiet, ka viņai ir 18. Viņas slimības diagnozi nenodod ne trauslie, garie pianistes pirksti, ne smalkie dekoltē kauli un bērnišķīgi slaidā seja. To nodod viņas smagās nopūtas, stāstot par astoņiem gadiem, kuros viņa sirgst ar bulīmiju. Viņa pati stāsta, ka tas ir kā ļauns rēgs, kurš visur seko un ko kura nevar atbrīvoties.
Signe dienas iedala apņemšanās un padošanās, vemšanas un nevemšanas dienās. Šī it kā sākotnēji tik nevainīgā slimība jauno sievieti noveda pat līdz Tvaika ielai, kur atrodas Rīgas Psihiatrijas un narkoloģijas centrs. Signe cenšas nepadoties un cer kādreiz būt vesela.
37 KILOGRAMUS SMAGĀ TAŅA: LIEKAIS SVARS IR KROPLĪBA
Ar anoreksiju smagi slimā meitene Taņa, kura nupat atklātā foto sesijā pozēja skandalozajam pašmāju fotogrāfam Aleksandram Sokolovam, šokē vēl vairāk, pēc sesijas atzīstoties, ka beidzot ir ar sevi apmierināta un normāli ēst atsākt nemaz nevēlas.
"Es esmu ar sevi ļoti apmierināta. Un uzslavēju sevi par katru reizi, kad nepaēdu. Es uzskatu, ka, ja es sevi ierobežoju, tad tas ir labs rezultāts. Es esmu malacis, un es sevi slavēju.
ĒŠANAS TRAUCĒJUMI UN PERFEKCIONISMS
SKOLA UN ĒŠANAS TRAUCĒJUMI
BKUS SPECIĀLISTU REKOMENDĀCIJAS VECĀKIEM
VAI VAR IZĀRSTĒTIES NO ANOREKSIJAS SAVIEM SPĒKIEM?
KĀDI IR NEĀRSTĒTU ĒŠANAS TRAUCĒJUMU RISKI?
INSTAGRAM IESŪDZĒTS TIESĀ PAR ĒŠANAS TRAUCĒJUMU IZRAISĪŠANU PUSAUDŽIEM
ĒŠANAS TRAUCĒJUMI UN SPORTS
Copyright  ©  anoreksija.lv 2022